[:el]Εκδήλωση για την Κατάσταση της Ένωσης 2025: Ζωντανή μετάδοση της Ομιλίας της Προέδρου φον ντερ Λάιεν και συζήτηση. [:]
2025-09-10 09:30 - 11:30 (Europe/Athens) | Υπηρεσία Σπουδών και Φοιτητικής Μέριμνας, Οδός Αθηνών, Λεμεσός, Cyprus
Το Europe Direct Λεμεσού διοργανωνεί δημόσια προβολή και συζήτηση την Τετάρτη 10 Σεπτεμβρίου 2025, η ώρα 10πμ στην Υπηρεσία Σπουδών και Φοιτητικής Μέριμνας του ΤΕΠΑΚ, με αφορμή την ομιλία της Προέδρου της Ευρωπαϊκής Επιτροπής για την Κατάσταση της Ένωσης το 2025.
Η ομιλία για την κατάσταση της Ένωσης είναι η ετήσια ομιλία που εκφωνεί ο/η εκάστοτε πρόεδρος της Ευρωπαϊκής Επιτροπής ενώπιον του Ευρωπαϊκού Κοινοβουλίου και στην οποία αναγγέλλει τις προτεραιότητές του/της για το προσεχές έτος.
Στη φετινή ομιλία της κα. Ούρσουλα φον ντερ Λάιεν, η οποία θα γίνει στο πλαίσιο της Ολομέλειας του Ευρωπαϊκού Κοινοβουλίου στο Στρασβούργο, η πρόεδρος θα μοιραστεί το όραμά της και τις σημαντικότερες πρωτοβουλίες για το επόμενο έτος, αξιοποιώντας τα μέχρι στιγμής επιτεύγματα της ΕΕ.
Οι προτεραιότητες της Επιτροπής φον ντερ Λάιεν επικεντρώνονται στη βιώσιμη ευημερία και ανταγωνιστικότητα, την ευρωπαϊκή άμυνα και ασφάλεια, τη στήριξη των πολιτών και την ενίσχυση του κοινωνικού μοντέλου της Ένωσης, τη διατήρηση της ποιότητας ζωής, την προστασία της δημοκρατίας και των αξιών, καθώς και στην αξιοποίηση της συλλογικής δύναμης και των εταιρικών σχέσεων για την από κοινού υλοποίηση στόχων και την προετοιμασία του μέλλοντος.
Η εκδήλωση θα πραγματοποιηθεί στην Ελληνική γλώσσα και θα ακολουθήσει συζήτηση σχετικά με τα κύρια σημεία και τις προτεραιότητες της Ευρωπαϊκής Επιτροπής
